ΓΡΑΠΤΗ ΕΡΩΤΗΣΗ P-3118/01

υποβολή: Emilia Mller (PPE-DE) προς την Επιτροπή

(5 Νοεμβρίου 2001)

Θέμα: Πρόγραμμα Leader+

Η Επιτροπή ενέκρινε, στις 14.4.2000, ανακοίνωση προς τα μέλη σχετικά με τις κατευθυντήριες γραμμές για τη νέα κοινοτική πρωτοβουλία Leader+ (2000-2006). Τα κράτη μέλη καλούνται ναποβάλουν προτάσεις για προγράμματα εντός 6 μηνών από τη δημοσίευση της ανακοίνωσης.

Στα μέσα Νοεμβρίου 2000 το ομόσπονδο κράτος της Βαυαρίαςπέβαλε, μέσω του Ομοσπονδιακού Υπουργείου Προστασίας των Καταναλωτών, Τροφίμων και Γεωργίας, το σχέδιό του στη ΓΔ Γεωργίας της Ευρωπαϊκής Επιτροπής. Αρχικά η Επιτροπή επρόκειτο να ολοκληρώσει τη διαδικασία έγκρισης εντός 5 μηνών.

Ενώ εν τω μεταξύ έχει ήδη αρχίσει η ανάληψη των πρώτων πιστώσεων στις άλλες ευρωπαϊκές περιφέρειες το βαυαρικό σχέδιο (καθώς επίσης και τα άλλα γερμανικά σχέδια) δεν έχουν ακόμη εγκριθεί. Δεδομένου ότι μετά την έγκριση από την Επιτροπή πρέπει να γίνει επίσης η βαυαρική διαδικασία επιλογής, τα επί μέρους σχέδια μπορούν ναλοποιηθούν μόνο με μεγάλη καθυστέρηση. Τούτο προκαλεί τεράστια ανασφάλεια ως προς τη χρηματοδότηση και την εξέλιξη των προγραμματισμένων σχεδίων.

Πότεπολογίζεται να εκδοθεί η απόφαση για την επιλεξιμότητα τουποβληθέντος σχεδίου·

Πώς εξηγείται η σημαντική καθυστέρηση της λήψης απόφασης στη συγκεκριμένη περίπτωση ενώ η διαδικασία για τις άλλες ευρωπαϊκές περιφέρειες έχει ήδη περατωθεί εδώ και πολύ καιρό·

Τι θα συμβεί με τις πιστώσεις για το 2001 σε περίπτωση που η διαδικασία έγκρισης δεν μπορεί να ολοκληρωθεί έως τα τέλη του τρέχοντος έτους·

Απάντηση του κ. Fischler εξ ονόματος της Επιτροπής

(27 Νοεμβρίου 2001)

Η Επιτροπή σε στενή συνεργασία με τις βαυαρικές αρχές προτίθεται να ολοκληρώσει τις διαπραγματεύσεις για το βαυαρικό πρόγραμμα όσο το δυνατόν συντομότερα ώστε να εγκριθεί από την Επιτροπή στο τέλος του έτους 2001. Οι βαυαρικές αρχές έλαβαν όλες τις πληροφορίες για την προσαρμογή του προγράμματος τους στις απαιτήσεις της ανακοίνωσης της Επιτροπής προς τα κράτη μέλη της 14ης Απριλίου 2000 σχετικά με τη θέσπιση κατευθυντήριων γραμμών για την κοινοτική πρωτοβουλία που αφορά την αγροτική ανάπτυξη (Leader+).

Αμέσως μετά την έγκριση των προγραμμάτων αγροτικής ανάπτυξης το φθινόπωρο του 2000, οι γερμανικές αρχέςπέβαλαν αιτήσεις για τροποποιήσεις των περισσοτέρων σχεδίων αγροτικής ανάπτυξης. Η Επιτροπή ακολούθησε το αίτημα των γερμανικών αρχών να δώσει προτεραιότητα στην αξιολόγηση και στην έγκριση των τροποποιήσεων των γερμανικών σχεδίων αγροτικής ανάπτυξης.

Επιπλέον,πάρχουν ακόμα ορισμένα ζητήματα τα οποία θα πρέπει να διευκρινισθούν με τις βαυαρικές αρχές σχετικά με το περιεχόμενο του προγράμματος Leader+ για τη Βαυαρία.

Όσον αφορά τα προγράμματα για τα οποία δεν θα έχουν ολοκληρωθεί οι διαβουλεύσεις και οι επίσημες διαπραγματεύσεις μέχρι το τέλος του έτους, οι κοινοτικές πιστώσεις του τμήματος προσανατολισμού του Ευρωπαϊκού Ταμείου Προσανατολισμού και Εγγυήσεων (ΕΓΤΠΕ) για το έτος 2001 θα χαθούν. Η επαναγραφή πιστώσεων που πραγματοποιήθηκε πριν από μερικούς μήνες, και που επέτρεψε να κατανεμηθούν στην περίοδο 2002-2006 οι πιστώσεις του έτους 2000 που προορίζονταν για τα προγράμματα των διαρθρωτικών ταμείων, τα οποία δεν είχαν εγκριθεί πριν από το τέλος του εν λόγω έτους είχε έκτακτο χαρακτήρα και προβλεπόταν ρητώς στο σημείο 17 της διοργανικής συμφωνίας της 6ης Μαΐου 1999. Δεν προβλέπεται καμία ανάλογη διάταξη όσον αφορά το έτος 2001.

Για να διασφαλισθεί ότι το πρόγραμμα Leader+ για τη Βαυαρία, το οποίο εκκρεμεί, βρίσκεται σε επαρκώς προχωρημένο στάδιο ώστε να αποφευχθεί οποιοσδήποτε κίνδυνος απώλειας των πιστώσεων, είναι αναγκαίο οι διαπραγματεύσεις να ολοκληρωθούν πολύ σύντομα και η Επιτροπή να λάβει μία τελική αναθεωρημένη έκδοση, η οποία να περιλαμβάνει όλα τα αποτελέσματα των διαφόρων διαδικασιών διαβούλευσης εντός τωνπηρεσιών της Επιτροπής καθώς και τις τυχόν διμερείς διαπραγματεύσεις που διεξήχθησαν μεταξύ της Επιτροπής και των βαυαρικών αρχών.